****

***Mekényes Község Önkormányzat***

***Polgármesterétől***

*7344 Mekényes, Fő utca 115.*

*Tel: 72/459-672*

*E-mail:* *onkormanyzat@mekenyes.hu*

[*www.mekenyes.hu*](http://www.mekenyes.hu)

**TÁJÉKOZTATÓ**

**szociális tűzifa igényléséről**

 Mekényes Község Önkormányzata támogatási kérelmet nyújtott be a belügyminiszter pályázati felhívására települési önkormányzatok szociális célú tüzelőanyag vásárlásához kapcsolódó támogatás igényélése céljából. **A Belügyminiszter támogató döntést hozott, így Mekényes Község Önkormányzat**a

**28 erdei m3 keménylombos szociális tűzifa vásárlására kapott támogatást.**

A szociális ellátásokról szóló 5/2021. (VIII.10.) önkormányzati rendelet 39.§- a tartalmazza a szociális tűzifa igénylésére vonatkozó helyi szabályokat:

***Az önkormányzat vissza nem térítendő természetbeni támogatást, szociális célú tüzelőanyagot (tűzifát) biztosít rászoruló személyeknek.***

***Azonban a belügyminisztérium által kiírt pályázat és a helyi rendeletben foglaltak szerint a kérelmeket úgy kell elbírálni, hogy előnyt élvez az*** *a kérelmező,* ***aki*** *a kérelem benyújtásának időpontjában*

*a) az Szt. szerint* ***aktív korúak ellátására jogosult****,*

*b) az Szt. szerint* ***időskorúak járadékára jogosult****,*

*c) - tekintet nélkül annak természetbeni vagy pénzbeli formában történő nyújtására –* ***települési támogatásra*** *(e támogatásban részesülők közül különösen a lakhatáshoz kapcsolódó kiadások viselésével kapcsolatos támogatásban részesülő élvez előnyt) jogosult,*

*d) a gyermekek védelméről és a gyámügyi igazgatásról szóló törvényben szabályozott* ***halmozottan hátrányos helyzetű gyermeket nevelő család****.*

 *A szociális célú tüzelőanyag támogatás* ***ugyanazon lakott ingatlanra háztartásonként egy jogosultnak*** *állapítható meg, egy fűtési idényben csak egy alkalommal (kivéve kihűlés vagy fagyhalál veszélyének fennállását)* ***kizárólag természetbeni ellátás formájában legfeljebb 5 m3 mennyiségben*** *függetlenül a lakásban élő személyek számától. Amennyiben egy ingatlanról több kérelem érkezik, az elbírálás a kérelem beérkezésének sorrendjében történik.*

 *Kihűlés vagy fagyhalál veszélyének észlelése esetén a Szociális Gondozási Központ Családsegítő és Gyermekjóléti Szolgálata családgondozójának javaslata alapján szociális célú tüzelőanyag (tűzifa) juttatás iránti eljárás hivatalból is indítható.*

***Nem jogosult*** *szociális célú tüzelőanyag támogatásra – függetlenül attól, hogy az elbírálásnál előnyt jelentő ellátásra jogosult–*

*a) az a személy, aki* ***erődgazdálkodó, erdőtulajdonos*** *és az elmúlt 2 évben engedéllyel fakitermelést végzett, vagy*

*b) az a személy, aki* ***olyan ingatlan*** *vonatkozásában nyújt be kérelmet,* ***mely tűzifával egyáltalán nem fűthető.***

*A támogatás megállapítása iránti eljárás az e rendelet 4. melléklete szerinti kérelemre indul.* ***A kérelmek benyújtásáról szóló hirdetményt a pályázat támogatásáról szóló döntés Önkormányzattal való közlését követő legkésőbb 15. napon kell közzétenni a helyben szokásos módon. A szociális tüzelőanyag támogatás iránti kérelmek benyújtására 30 napos határidőt kell biztosítani.*** *A hirdetmény közzétételéről a polgármester köteles gondoskodni****. A kérelmeket a Mágocsi Közös Önkormányzati Hivatalba kell benyújtani. A határidő elmulasztása jogvesztő.***

**A kérelem benyújtásának feltétele nincs, a kérelmet bárki benyújthatja, aki tűzifával fűthető ingatlanban él.**

***A kérelmeket***

***2022. október 6. napjától***

***2022. november 4. napjáig***

***lehet benyújtani a Mágocsi Közös Önkormányzati Hivatalban, vagy a Mekényesi Teleházban.***

**A kérelem elbírálását segíti, ha a jövedelemről szóló nyilatkozatot („zöld vonalas” nyugdíj igazolás), illetve az aktív korúak ellátására, időskorúak ellátására való jogosultságról szóló határozat másolatát csatolják, vagy az iratot a kérelem benyújtásakor bemutatják.**

***A határidő elmulasztása jogvesztő.***

 *A kérelmeket legkésőbb a benyújtásra nyitva álló határidő utolsó napját követő 30 napon belül – azaz 2022. december 4. napjáig- a Mekényes Község Önkormányzat Képviselő-testülete bírálja el.*

 *A szociális célú* ***tüzelőanyag átvételét*** *a jogosult a rendelet mellékletét képező átvételi elismervény aláírásával igazolja. A tüzelőanyag házhoz-szállításáról* ***legkésőbb 2023. február 15. napjáig*** *az Önkormányzat* ***térítésmentesen gondoskodik****.*

**A kérelem nyomtatvány a Mágocsi Közös Önkormányzati Hivatalban, a Mekényesi Teleházban és a www. mekenyes.hu honlapon elérhető.**

További tájékoztatást nyújt: Stadlerné Dósa Anita ügyintéző (72/451-110 /18 mellék; szoc@magocs.hu).

Mekényes, 2022. október 3.

László-Legedi Jánosné

 polgármester